Democrys

Tabikaze 旅風

Democrys egy húszas évei közepén járó mutáns férfi. Ha egy szóval kellene jellemezni, az a *káosz* lenne.

## Szerepe

Democrys régóta Tokióban él, és az utóbbi években igencsak megnőtt az ottani jelentősége, mint személy. Egyike a Tokyo Shitennou négyesének. Ő a *keleti régiók dévája,* azaz kvázi titkos vezetője*.* Székhelye Kabukichōban, Shinjuku vörös lámpás negyedében található.

## Személyiség

Jaden alapból kedves természetű lélek, és barátságos is, csak az a probléma, hogy mindezt nehéz értékelni, mert annyira a hülyéskedésre építi az egész imidzsét, hogy ahhoz hogy valaki megismerhesse igazán, nagyon sok időt kell eltöltenie vele, mert különben csak annyi marad meg róla, hogy "egy bolond", vagy hogy "gyerekes".

Ez egyébként nem igaz. Van benne komolyság, csak nagyon rejtegeti. Ha valami előhozza, az általában nagyon nem jó dolog.

A képességében nagyon bízik. Gyakran használja hülyéskedése és komoly célokra is egyaránt. Amikor valamiért nem képes alkalmazni, elveszettnek tűnhet. Túlzottan hozzánőtt.

## Képesség

### Térmanipuláció

A térmanipuláció sok rétű képesség lehet, de az Ő részéről ez a teleportációt jelenti nagyrészt. Mégpedig minden mozgó és minden nem mozgó "dolog" helybeli átcsusszanását képes előidézni, beleértve önmagát is.

Ez annyiban korlátozott, hogy el kell tudnia képzelni, hova megy, azaz vagy látnia kell (akár képen is), vagy ismernie valami leírás alapján. Ez azért is fontos, mert máskülönben előfordulhat, hogy falba vagy valami hasonló finomság helyére teleportál, ami akár azonnal a vesztét okozhatja.

#### Különlegesebb trükkök

A képessége nem áll meg a térközök azonnal átugrásánál, ugyanis képes ezek mellett bonyolultabb "helyzeti", vagy inkább "állapoti" változtatásra is. Erre három (eddig megtapasztalt) példa van:

* Létsík-ugrás: Képes áttérni "más szintű létsíkokra" (pl: Pokol)
* Univerzum-ugrás: Képes áttérni egy párhuzamos világba.
* Időugrás: Magától értetődő. Ilyenkor változtatja az időbeli helyzetét is.

Ezek közül mind meglehetősen kockázatos és elég hamar lemerítik az energiáit.

## Történet

Jaden Brant néven született 199X. február 15-én a kanadai Kingstonban. Apjának mérnök, anyjának orvos volt a foglalkozása. Korábban mindketten kutatókként dolgoztak, de az alacsony kereset és kellemetlen munkakörülmények miatt továbbálltak.

### Gyermekévek

Jaden másfél éves korára már beszélt és járt. Négyévesen már kiválóan biciklizett... Okos volt, de ezen kívül semmi különleges nem mutatkozott rajta. Átlagos volt. Persze, attól hogy valami elsőre nem látszik, nem biztos, hogy egyáltalán nincs is jelen. Ez a fiú esetében nagyon igaz, hiszen az Ő legrendkívülibb jellegzetessége a génkészletében rejlik.

#### Az ősmutagén

Jadenben ugyanis megtalálható egy ősi gén, amikkel csodákra lehet képes az emberiség. A mutáció alapvetően hétköznapi jelenség, de olykor meglepő eredményekre képes. Általa különleges képességek, természetfeletti hatalmak kerülhetnek egyszerű "emberek" kezébe. Az első mutánsok (azaz mutáció következtében természetfeletti hatalommal felruházott személyek) évezredekkel ezelőtt jelentek meg, hogy minek hatására, örök rejtély. Őket nevezzük ősmutánsoknak, az egyenesági leszármazottaikat pedig őságiaknak.

Az ősmutagénnel rendelkező személyek két osztályba sorolhatók: aktív és passzív hordozók. Jaden az utóbbi kategóriába tartozott. Különlegessége képesség formájában nem manifesztálódott, mindössze a génjei közt rejtőzött. De nem csak Ő. Rengeteg emberben megtalálható ez a génkészlet, azonban a legtöbb esetben túlságosan kis mértékben ahhoz, hogy bármit is kezdhessenek vele. Jaden azonban ezek között is különlegesnek számított, ugyanis mindkét szülője ősági, passzív hordozó volt, akik önmagukban is igen nagy „mutagén-aránnyal” rendelkeztek. Így magától értetődő, hogy gyermekük kimagasló értékű számokat mutatott, ám így is, továbbra is passzív hordozó maradt.

#### A kutatások kezdete

Ettől függetlenül egész korán felfigyeltek a benne rejlő lehetőségekben. Elsősorban szüleinek egy korábbi kutatói munkatársa fedezte fel a fiút, akinek egyébként rögeszméje volt az emberiség „új szintre emelése”. Sokáig ez nem bírt túl nagy jelentőséggel, a kutató próbált barátságos viszonyt tartani a szülőkkel és Jadennel is, leginkább annak érdekében, hogy néha-néha egy-egy mintát elcsenhessen a fiútól és azzal folytathassa kutatásait. Ám mielőtt komolyabb eredményeket érhetett volna el, élete tragédiába torkolt, a családját elvesztette, Ő pedig munkájára alkalmatlannak lett titulálva, és kitiltották az összes valamire való laboratóriumból. Ezután el is tűnt.

Viszont a korábbi munkája nem teljesen veszett oda, sőt, egész nagy értéke lett bizonyos, kevésbé legális piacokon. Így került egy éppen akkoriban szerveződő kutatócsoporthoz.

### Az átlagosság vége

#### A baleset

Jaden viszont továbbra sem került közvetlen kapcsolatba ezekkel a szervezetekkel. Ő csak élte nyugodt, átlagos gyermekkorát… azonban minden felborult, amikor 15 évesen halálos balesetet szenvedett.

Igen, halálosat. Azaz a fiú életét vesztette. Ez azért is fontos, mert más esetben semmiképpen sem merészkedtek volna a szülei olyat lépni, amit ezután megtettek. Felkereste őket ugyanis a Jaden génállományát kutató papírokkal rendelkező csoport, hogy szívesen segítenek megmenteni a fiút egy új, különleges módszerrel, de ez természetes semmilyen szinten sem volt elfogadott, vagy legális procedúra.

#### Democrys, a kísérleti patkány

Így a kamasz fiúból laboratóriumi patkány lett. A családja beleegyezett, hiszen meg akarták menteni a fiukat, de nem gondoltak bele, hogy ezzel talán rosszabbat tesznek neki.

A projekt során sikerült aktiválni Jaden szunnyadó mutagén-állományát, és ennek következtében egyrészt megmenekült az élete, másrészt szert tett a teleportáció képességére. Ezután a kutatócsoport különböző küldetésekre küldte, hogy próbára tegye, felmérje a határait. A Democrys azonosítót kapta a tesztek során. Az eredmények a vártnál is jobbak voltak, egy tökéletes kémet hoztak létre. Nagy profit elé néztek a jövőben. De mielőtt bármit is kezdhettek volna az eredményeikkel, lecsapott rájuk egy titkos kémszervezet, ami felszámolta az illegális projektet, majd szárnyai alá vette a fiút. Demo nem volt ellene ezeknek a fejleményeknek, hiszen nagyon megszenvedte a kutatóprogram fájdalmas tesztjeit.

#### Democrys, a titkos-ügynök

A szervezet tagjaként továbbra is megtartotta a Democrys azonosítót és az igazi nevét, a családja biztonságának érdekében, örökre eldobta. Több éven keresztül kémként tevékenykedett. Ez idő alatt különböző lopakodási, hírszerzési, védelmezői, vagy kiiktatási feladatokat végzett. Másfél év után egy másik, különleges erőkkel foglalkozó csoportosulásához került, ahol hozzá hasonló mutánsok, illetve egyéb "veszélyes" egyedek felkutatása, megfigyelése és sok esetben elkapása volt a fő  küldetése. Húsz éves koráig, azaz körülbelül 4 éven át végezte itt a munkáját. Ezalatt szüleinek néha írt leveleket, hogy tudjanak a létezéséről, de nem adott ki elég információt ahhoz, hogy rátalálhassanak.

Aztán miután megtudta, hogy a szervezet, akiknek dolgozott, nem csak elzárta a veszélyes személyeket, hanem titokban minden elfogott emberen erkölcstelen és durva kísérleteket is végeztek, megundorodott a munkájától. Viszont ettől függetlenül tovább csinálta, egészen addig, amíg végleg be nem telt a pohár. Az utolsó löketet az adta meg neki, hogy kiderült egy korábbi, küldetés során elhunyt munkatársáról, és jó barátjáról, hogy a holttestével is embertelen dolgokat műveltek a szervezet kutatóosztályának munkatársai.

### Az ügynökélet után

#### Szabad évek

Szóval fogta magát és felmondott. A csoportosulás persze nem akarta elengedni és ezért üldöztetés lett a sorsa egy időre. Végül megegyezett velük,  génmintákért cserébe, amikkel hasonló szuper-képességű ügynökökre tehetnek majd szert, elengedték, de hogy az alakulat titkait ne fecseghesse ki, törölték az emlékei nagy részét. Mindössze annyi maradt meg,  hogy a neve Democrys és néhány múltbeli kép, mely álmaiban kísértette.

Új életet kezdett, új helyen, új emberek között, távol a múltjától. Jól is ment minden, vezetgetni kezdett egy kocsmát, új barátokat szerzett és még szerelmes is lett. Úgy tűnt megtalálta helyét, de valahogy ő ezt nem így érezte, valamit folyamatosan hiányolt. Így amikor újabb emlékek törtek fel a múltjából, ezúttal a családjával kapcsolatban, felkerekedett és elindult megkeresni őket.

Pár hét alatt sikeresen meg is találta őket. A szülei természetesen örömmel fogadták a fiukat, de nehezen is tudták felfogni, hogy visszatért. A nagybátyja is felkereste Democryst és munkát ajánlott a cégében. Egy pár hónapig élvezte is a helyzetet, de aztán ismét elfogta a hiányérzet. Ez idő tájt egyre több emléke tért vissza, köztük néhány megrázó is az ügynökéveiről. Rájött, hogy okkal hagyta ott a családját annak idején és szembesült is ezzel az okkal nem sokkal később.

#### Bűnözői évek

Korábbi, ügynökévei alatt szerzett ellenségei felbukkantak a szülői háznál és követelték, hogy csatlakozzon hozzájuk, vagy különben bántják a családját. Democrys nem tehetett mást, elkezdett nekik dolgozni, de végig azt tervezte, hogyan ejthetné őket csapdába. Nagybátyján keresztül kapcsolatba lépett egy nemzetközi titkosszolgálattal és velük egyeztetve beépített emberként folytatta a bűnhálózaton belül. Végre a „jót” szolgálhatta, még ha ehhez undorító dolgokat is kellett tennie a pillanatnyi munkáltatóinak kedvéért.

Mikor végre elég információt szűrt ki, eljött az idő, és lecsaptak rájuk. Democrys felszabadult, de ez felfogatta vele, hogy nem maradhat többé a családi házban. Ezt megbeszélte a szüleivel is, akik meglepően elfogadóak voltak, csak annyit kértek, hogy a kapcsolatot továbbra is tartsák.

Így hát visszatért régiúj lakhelyére, a kocsmájához és a barátaihoz. A barátnője elsőre nehezen fogadta vissza, hiszen mégis csak eltűnt hónapokra, de végül újra összejöttek és másfél évig boldognak mondható kapcsolatban éltek tovább.

#### Az újabb hiba

Aztán újabb kalamajka következett a fiú életében: elvesztette a különleges képességét. Ez ekkorra már túlzottan is szerves része lett az életének, úgyhogy nem hagyta nyugodni a dolog. Ám a különlegességének visszaszerzéséért folytatott eszement hajsza során mindenét, amit addig sajátjának mondhatott, elvesztette, ugyanis eltűnt szerettei, barátai életéből, majd egy nem túl szerencsés képesség-visszaszerző kísérlet következtében még kómába is esett. A kóma alatt a testét elszállították a kórházból és ismét visszatért oda, ahova soha többet nem akart. Kísérletek eszköze lett belőle. Ő ebből sokat nem érzékelt, bár voltak bizarr víziói egy másik világról, meg különlegesebbnél különlegesebb lényekről, de kiütve feküdve ezekkel nem sokat tudott kezdeni. Végül a kutatóknak sikerült újra aktiválni a képességét. Megkapta, amit akart… de milyen áron.

### A kóma után

#### Az időutazó

Miután felébredt a kómából, nem tudta elhinni, hogy mennyit változott a világ körülötte. Arról nem is beszélve, hogy a kómája alatt folytatott kísérletek eredményeképpen rengeteg veszélyes ember került ki a világba. Ezek közül az egyik megölte a barátnőjét, ami lényegében a fő katalizátor volt a fiú számára ahhoz, hogy ismét egy nagy meggondolatlanságot kövessen el: utazott az időben.

A képességével ugyanis egy ideje már erre is képes volt, bár csak kisebb-nagyobb mértékben próbálgatta addig. Ezúttal viszont erősen kitolta a határait. Többször is ugrott az időben, az után nyomozva, hogy hol rontotta el. De akármilyen változtatásokat is váltott ki a múltban, soha nem sikerült visszahoznia azt a világot, amelyben előtte élt. Valami mindig félresikerült. A folyamatos kudarcok viszont ahelyett, hogy elbizonytalanították volna, megszállottá tették. Már-már az őrület határait súrolta, ahogy újra meg újra átélte ugyanazokat a perceket, pillanatokat, eseményeket, csakhogy ezúttal egy apró eltérést elérve, végre „haza juthasson”.

#### A dimenzióvándor

De ez soha nem következettbe. Ami viszont igen, hogy a rengeteg idővonal-beavatkozása miatt felfigyelt rá egy emberi ésszel kevésbé értelmezhető faj, akik a dimenziókon túl éltek, és nem kifejezetten értékelték, hogy a fiú folyamatosan saját érdekei miatt csűri-csavarja a multiverzumot. Ezért elfogatták, majd ítélőszék elé állították.

Bűnösnek találták, és vezekelnie kellett. A feladata az lett, hogy helyreállítson olyan világokat, amelyet hozzá hasonló meggondolatlan vagy esetenként egyenesen gonosz szándékú egyének eltérítettek az eredeti jövőképétől.

Végül vezeklése véget ért, és megengedték neki, hogy visszatérjen az otthonába, az eredeti világába. Egyetlen egy feltétellel: vissza kell juttatni az időközben világába keveredett gonosz alteregóját az eredeti helyére.

#### Jelen

Demo elfogadta az ajánlatot. Jelenleg ismét Tokióban él. Eleinte csak a régi életét akarta folytatni, de csak sikerült megint belekeverednie valami nagyobb volumenűbe. Jelenleg Ő a város egyik legbefolyásosabb embere, a keleti déva. Mindemellett az egyik hőstettét közvetítette a TV, emiatt igen nagy népszerűségre is szert tett… Ezzel még nem igazán tudott megbarátkozni.

## Galéria

**Dévák**
Nicklaus ◦ Yukine ◦ Hitomi ◦ **Democrys**